Húsa kommuna

Húsa kommuna var en kommune på Færøyene. Kommunen omfattet bygdene Húsar og Syðradalur på den sørlige delen av Kalsoy.

Húsar ble en egen kommune da Kunoyar, Mikladals og Húsa kommuna ble delt i tre i 1931. Den nordlige delen av Kalsoy ble således en del av Mikladalur, som gikk inn i Klaksvík fra nyttår 2005.

I 1960 hadde kommunen 140 innbyggere. I likhet med andre utkantkommuner på Færøyene, opplevde Húsar stor fraflytting i 1960- og 1970-årene. Nedgangen i innbyggertallet i perioden 1960–1995 tilsvarte 61 % av den samlede befolkningen for Húsars vedkommende. Flesteparten av kommunens sysselsatte innbyggere er tilknyttet primærnæringene, med fiske og husdyrhold som dominerende næringsveier.

Før kommunestyrevalget i 2008 innledet Húsar samtaler med Klaksvík med sikte på en sammenslåing. Samtalene ble ikke avsluttet i tide til at kommunen kunne innlemmes fra nyttår. Våren 2012 ble det avholdt folkeavstemning om Norðoyar som én kommune, og 12 av velgerne i Húsa kommuna stemte for, mens 17 stemte imot. I 2012 vedtok kommunestyret i Húsar å innlemme kommunen i Klaksvík fra nyttår, men håndteringen ble kritisert og saken utsatt. I 2016 kom kommunene frem til en ny avtale om sammenslåing med virkning fra 1. januar 2017. Húsar hadde på det tidspunktet 39 innbyggere.

Se også 
Liste over borgermestre i Húsar

Referanser 

 

Tidligere kommuner på Færøyene
Kalsoy
Portal:Færøyene/artikler
Kommuner etablert i 1931
1931 på Færøyene
Kommuner opphørt i 2017
2017 på Færøyene

it:Municipalità di Húsar